ΚΑΝΟΝΙΣΜΟΣ ( ΕΟΚ ) αριθ . 1250/89 ΤΟΥ ΣΥΜΒΟΥΛΙΟΥ της 3ης Μαΐου 1989 που καθορίζει, για την περίοδο από 1ης Ιουλίου 1989 μέχρι 30 Ιουνίου 1990, την τιμή βάσης και τον ποιοτικό τύπο του εσφαγμένου χοίρου ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ, ιΕχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, τον κανονισμό ( ΕΟΚ ) αριθ . 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1249/89^(2 ), και ιδίως το άρθρο 4 παράγραφος 4, την πρόταση της Επιτροπής^(3), τη γνώμη του Ευρωπαϊκού Κοινοβουλίου^(4 ), τη γνώμη της Οικονομικής και Κοινωνικής Επιτροπής^(5 ), Εκτιμώντας : ότι κατά τον καθορισμό της τιμής βάσης του εσφαγμένου χοίρου θα πρέπει να λαμβάνονται υπόψη τόσο οι στόχοι της κοινής γεωργικής πολιτικής όσο και η συμβολή που η Κοινότητα προτίθεται να παρέχει στην αρμονική ανάπτυξη του διεθνούς εμπορίου ότι η κοινή γεωργική πολιτική έχει ιδίως για στόχο την εξασφάλιση στο γεωργικό πληθυσμό δικαίου βιοτικού επιπέδου, την εξασφάλιση του εφοδιασμού και την εξασφάλιση λογικών τιμών κατά τη διάθεση στους καταναλωτές ότι η τιμή βάσης πρέπει να καθορίζεται σύμφωνα με τα κριτήρια που προβλέπονται στο άρθρο 4 παράγραφος 1 του κανονισμού ( ΕΟΚ ) αριθ . 2759/75 για τον ποιοτικό τύπο που ορίζεται σύμφωνα με τον κανονισμό ( ΕΟΚ ) αριθ . 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου^(6 ), όπως τροποποιήθηκε τελευταία από τον κανονισμό ( ΕΟΚ ) αριθ . 3530/86^(7 ) ότι ο κανονισμός ( ΕΟΚ ) αριθ . 2759/75 τροποποιήθηκε υπό την έννοια ότι η τιμή βάσης εφαρμόζεται στο εξής από 1ης Ιουλίου κάθε έτους ότι θα πρέπει, κατά συνέπεια, να καταργηθεί ο κανονισμός ( ΕΟΚ ) αριθ . 2266/88^(8), με τον οποίο καθορίστηκε η τιμή βάσης και ο ποιοτικός τύπος του εσφαγμένου χοίρου για την περίοδο από 1ης Ιουλίου 1988 μέχρι 31 Οκτωβρίου 1989 ότι η κτηθείσα πείρα όσον αφορά την ταξινόμηση σφαγίων χοίρων απέδειξε ότι είναι δυνατή η απλοποίηση του ορισμού του ποιοτικού τύπου των σφαγίων χοίρων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 1 . Η τιμή βάσης του εσφαγμένου χοίρου του ποιοτικού τύπου, για τη χρονική περίοδο από 1ης Ιουλίου 1989 μέχρι 30 Ιουνίου 1990, καθορίζεται σε 2^033,30 Ecu ανά τόνο . Άρθρο 2 Ο ποιοτικός τύπος ορίζεται σε συνάρτηση με το βάρος και την περιεκτικότητα σε άπαχο κρέας των σφαγίων χοίρων, που καθορίζονται σύμφωνα με το άρθρο 2 παράγραφοι 2 και 3 του κανονισμού ( ΕΟΚ ) αριθ . 3220/84, ως ακολούθως : α ) ^για τα σφάγια βάρους 60 έως λιγότερο από 120 χιλιόγραμμα : κατηγορία U β ) ^για τα σφάγια βάρους 120 έως 180 χιλιόγραμμα : κατηγορία R . Άρθρο 3 Ο κανονισμός ( ΕΟΚ ) αριθ . 2266/88 καταργείται . Άρθρο 4 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Εφαρμόζεται από την 1η Ιουλίου 1989 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 3 Μαΐου 1989 .

[Source: multi_eurlex | Tokens: 2694]